ສຫລ ພວມທົບທວນ ເບິ່ງວ່າ ອາວຸດນິວເຄລຍ ຂອງຕົນ ຄວນມີບົດບາດ ແບບໃດ
ລັດຖະບານ ປະທານາທິບໍດີທຣຳ ພວມທຳການທົບທວນວ່າ ອາວຸດນິວເຄລຍ ຂອງສະຫະລັດ ຄວນມີບົດບາດ ແບບໃດ.
ອົງການສະຫະປະຊາຊາດ ໃນມື້ວັນຈັນຈະມານີ້ ຈະເລີ້ມການເຈລະຈາກ່ຽວກັບສົນທິ ສັນຍາ ທີ່ມີຜົນບັງຄັບທາງກົດໝາຍ ເພື່ອຫ້າມບໍ່ໃຫ້ມີອາວຸດນິວເຄລຍ ການເຈລະຈາດັ່ງກ່າວ ມີຂຶ້ນໃນຂະນະທີ່ສະຫະລັດເລີ້ມການທົບທວນເບິ່ງວ່າອາວຸດ ນິວເຄລຍຂອງຕົນຄວນຈະມີບົດບາດແບບໃດ ທ່ານ Michael Short ຮອງໂຄສົກອະວຸໂສຂອງທຳນຽບຂາວ ກ່າວຕໍ່ວີໂອເອ ໃນວັນ ສຸກວານນີ້ວ່າ “ບໍ່ດົນຫຼັງຈາກເຂົ້າຮັບຕຳແໜ່ງແລ້ວປະທານາທິບໍດີໄດ້ສັ່ງໃຫ້ທຳການ ທົບທວນຄືນໃໝ່ກ່ຽວກັບເລື່ອງນິວເຄລຍ ເພື່ອໃຫ້ການຄ້ຳປະກັນວ່າ ການຢັບຢັ້ງໃນ ດ້ານນິວເຄລຍຂອງສະຫະລັດແມ່ນທັນສະໄໝ ເຂັ້ມແຂງ ມີພິກແພງ ປັບປ່ຽນ ຄວາມ ພ້ອມ ແລະມີຄວາມເໝາະສົມ ເພື່ອສະກັດກັ້ນ ໄພຂົ່ມຂູ່ໃນສັດຕະວັດທີ 21 ແລະຄ້ຳ ປະກັນແກ່ພັນທະມິດຂອງພວກເຮົາໄດ້ ການທົບທວນດັ່ງກ່າວແມ່ນກຳລັງດຳເນີນຢູ່ ແລະຢູ່ພາຍໃຕ້ການນຳພາຂອງລັດຖະມົນຕີ ກະຊວງປ້ອງກັນປະເທດ ” ພວກທີ່ຢູ່ໃນທົ່ວໂລກ ທີ່ຕ້ອງການຢາກໃຫ້ໂລກປອດອາວຸດນິວເຄລຍນັ້ນ ແມ່ນມີທ່າ ທາງວ່າ ຈະພາກັນຮູ້ສຶກຜິດຫວັງ ກັບຜົນທີ່ໄດ້ຮັບ ທັງຢູ່ທີ່ ອົງການສະຫະປະຊາຊາດ ແລະທຳນຽບຂາວ ທ່ານ Steven Pifer ຮອງລັດຖະມົນຕີຊ່ອຍວ່າການກະຊວງການຕ່າງປະເທດສະຫະ ລັດ ຮັບຜິດຊອບກ່ຽວກັບກິດຈະການຢູໂຣບ ແລະຢູໂຣບເອເຊຍ ກ່າວວ່າ “ຂ້າພະເຈົ້າ ໃນທາງສ່ວນຕົວແລ້ວ ແມ່ນສະໜັບສະໜຸນໃຫ້ໂລກປອດອາວຸດນິວເຄລຍ ແຕ່ຂ້າພະ ເຈົ້າເອງກໍຕ້ອງຍອມຮັບວ່າມັນຈະເປັນການຍາກຫຼາຍ ທີ່ຈະໄປເຖິງຈຸດໝາຍດັ່ງກ່າວ ” NATO vote